ธปท.ชี้หนี้ครัวเรือนสูงต้องหยุดให้คนกู้เพิ่ม
ธปท.ชี้หนี้ครัวเรือนสูงจริง แต่ไม่ใช่ปัจจัยที่จะมาบั่นทอนเศรษฐกิจแต่เป็นจุดเตือนห้ามทำกระตุ้นให้คนกู้หนี้ยืมสินเพิ่ม
13 พ.ย. 2557

ธปท.ชี้หนี้ครัวเรือนสูงจริง แต่ไม่ใช่ปัจจัยที่จะมาบั่นทอนเศรษฐกิจแต่เป็นจุดเตือนห้ามทำกระตุ้นให้คนกู้หนี้ยืมสินเพิ่ม
นายจิรเทพ เสนีวงศ์ ณ อยุธยา โฆษกธนาคารแห่งประเทศไทย (ธปท.) กล่าวว่า ระดับหนี้ครัวเรือนของไทยในปัจจุบันแม้จะอยู่ในระดับสูง โดยไตรมาส 2 ปีนี้อยู่ที่ 83.5% ต่อผลิตภัณฑ์มวลรวมภายในประเทศ (จีดีพี) ซึ่งยอมรับว่าอยู่ในระดับที่สูงจริง แต่ก็มีแนวโน้มที่เริ่มลดลงมาตั้งแต่สิ้นปี 2556 ที่ผ่านมาแล้ว จึงเป้นสาเหตุที่ทำให้ธปท.ไม่ได้ห่วงมากนักกับระดับหนี้ดังกล่าว เพราะระดับหนี้ครัวเรือนในปัจจุบันถึงจะสูง แต่ก็ไม่ใช่ปัจจัยที่จะบั่นทอนเศรษฐกิจ บวกกับในระยะต่อไปเมื่อจีดีพีขยายตัวได้ดีขึ้นสัดส่วนหนี้ครัวเรือนต่อจีดีพีจะทยอยลดลงเอง เพียงแต่ต้องใช้เวลาบ้าง โดยอาจจะทยอยลดลงใน 2-3 ปีจากนี้ไป
“ ระดับหนี้ในปัจจุบันไม่น่าห่ววว่าจะบั่นทอนเศรษฐกิจ แต่ระดับหนี้ครัวเตือนดังกล่าวเป็นจุดที่เตือนแล้วว่าไม่ควรทำนโยบายที่จะกู้หนี้ยืมสินหรือกระตุ้นให้คนกู้เงินโดยไม่จำเป็นเพิ่มอีก” นายจิรเทพกล่าว